Visit Site
Recommended byColombia
ఆంధ్రప్రదేశ్ రాష్ట్ర గత ప్రభుత్వానికి పరకాల ప్రభాకార్ సలహాదారుగా ఉన్న విషయం తెలిసిందే. ఆయన బీజేపీ ప్రభుత్వం నెహ్రూ ఆర్థిక విధానాలను విమర్శించడాన్ని కూడా తప్పుబట్టారు. అధికార పార్టీ చర్య ఆర్థిక విమర్శగా లేదని రాజకీయ దాడిగానే మిగిలిపోయిందని, ఆ విషయాన్ని ఆ పార్టీ ఇంకా గుర్తించడం లేదని పేర్కొన్నారు. హిందూ పేపర్‌కు రాసిన ఒక ఆర్టికల్‌లో ఆయన ఈ విషయాన్ని వెల్లడించారు.
Also Read: సినిమాలకు, ఆర్థిక వ్యవస్థకు లింక్ పెట్టిన మంత్రి.. ఉతికారేస్తున్న నెటిజన్లు..!
నరేంద్ర మోడీ నేతృత్వంలోని ప్రభుత్వం తన కొత్త విధానాలను రూపొందించడానికి సుముఖత చూపడంలేదని పరకాల ప్రభాకర్ విమర్శించారు. ఆర్థిక వ్యవస్థ మందగమనంలో ఉన్నా కూడా ప్రభుత్వం ఇంకా తిరస్కరణ ధోరణిలోనే వెళ్తోందన్నారు. వాస్తవాలను కేంద్ర ప్రభుత్వం అంగీకరించడం లేదని పేర్కొన్నారు. దేశంలో ఒక రంగం తర్వాత మరో రంగానికి సమస్యలు ఎదురవుతూ వస్తున్నాయని తెలిపారు.
Also Read: ఉద్యోగులకు మరో శుభవార్త.. మోదీ నిర్ణయంతో రూ.4,300 పెరగనున్న జీతం!
బీజేపీ ప్రభుత్వం దేశంలోని వాస్తవిక పరిస్థితులను అంగీకరించడం లేదని, ఇదే అసలు సమస్యకు కారణమని పేర్కొన్నారు. కాగా దేశంలో డిమాండ్ గణనీయంగా పడిపోయింది. వాహన అమ్మకాలు 11 నెలలుగా పడిపోతూనే వస్తున్నాయి. నిరుద్యోగిత 45 ఏళ్ల గరిష్ట స్థాయికి చేరుకుంది. వివిధ రంగాల్లో చాలా మంది ఉద్యోగాలు కోల్పోతున్నారు. ఐఎంఎఫ్ కూడా ఆర్థిక వృద్ధి రేటును 6.9 శాతం నుంచి 6 శాతానికి తగ్గించింది. ఇలాంటి పరిస్థితులు ఉన్నా కూడా బీజేపీ కేంద్ర మంత్రులు దేశంలో అంతా సక్రమంగా ఉందని చెప్తూరావడం శోచనీయం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.